T. Q. Armar

Theophilus Quarcoo Armar (4th August, 1915 – 2000) daa n nyɛla Ghana karimba, publisher n ti pahi sasabira.  
 O piligu biɛhigu mini shikuru baŋsim 
Bɛ daa n dɔɣi o la silimin gɔli August dabaa anahi dali, yuuni 1915 puuni. Armar daa nyɛla ŋun n piligi o shikuru duu bɔhimbu Government Boys' School puuni bin din n gbaai yuuni 1921 la puuni hali ni yuuni 1931 puuni. Yuuni 1933 la puuni, o daa nyɛla ŋun n chaŋ Accra Academy puuni n ti n niŋ o secondary education ka daa n ti yina yuuni 1936 la puuni. Ŋuna n daa n-nyɛ bɛ lala yuuni 1936 maa puuni shikuru bihi zaa kpɛma. Armar daa n chaŋla Southampton University puuni n ti niŋ o tertiary education bin din n gbaai yuuni 1945 la puuni hali ni yuuni 1947 puuni. Bin din n gbaai yuuni 1947 la puuni hali ni yuuni 1948 la ni, o daa lahi n nyɛla ŋun n chaŋ n ti kpɛ London University Institute of Education puuni n daa n ti n bɔhim a one-year course.
 O tuma 
Saha shɛli o ni daa n naai o secondary education, o daa n labila o shikuru kurili puuni; the Accra Academy n daa n ti n niŋdi o wuhibu bela bela. Ŋuna ka bɛ daa n lahi n che ka o yulindi shikuru maa bɛ ni n boli shɛli ni library la zuɣu bin din n gbaai yuuni 1937 la puuni hali ni yuuni 1945 puuni.

Saha shɛli puuni Armar ni daa n naagi o tertiary education bɔhimbu United Kingdom tingbani puuni  yuuni 1948 la puuni, o daa n labila lala Accra Academy maa puuni n ti n tuɣi o karimbatali tuma yaha. O daa na n nyɛla lala ŋɔ karimba hali ni yuuni   1956 la puuni. Armar n daa na n-nyɛ ŋun n za lala Accra Academy ŋɔ karimba kpɛma zaashee hali ni yuuni laasabu . Din nyaaŋa ka o daa n ti n lɛbi lala shikuru maa Maintenance Officer n ti pahi di Senior Mathematics Master maa. Yuuni 1957  maa puuni ka Armar daa n yi  Accra Academy ka daa n chaŋ n ti n pahi West Africa Secondary School nima zuɣu. O daa n paagi yum'pia laasabu lala shikuru maa puuni n-nyɛ bɛ karimba kpɛma ka lahi n-nyɛ Secretary of Conference of Heads of Day ka daa n-nyɛ ŋun n kpaŋsi  Secondary Schools chandi yuuni 1959 la puuni. Ŋuna n daa n-nyɛ ʒengama laɣingu shɛli bɛ ni n boli ni Conference of Heads of Assisted Secondary Schools (CHASS) nima la gbaŋmara bin din n gbaai yuuni 1961 la puuni hali ni yuuni 1965 la puuni. O daa n ti na n yila Ghana Teaching Service nima sani silimin gɔli December, yuuni 1967 la puuni ka daa n na n chaŋ bɛ ni n boli shɛli ni voluntary retirement la zaŋ chaŋ silimin gɔli January, yuuni 1968 puuni, ka o daa n lɛbi bɛ ni n boli so ni the Ghana representative of Macmillan and Company Ltd la.

Di daa n paagi yuma ayobu laasabu (bin din n gbaai yuuni 1962 la puuni hali ni yuuni 1968 puuni), o daa nyɛla ŋun n be New Mathematics malibu puuni. Ŋuna n daa n-nyɛ Chairman n-ti ʒengama laɣingu shɛli bɛ ni n boli ni Advisory Committee on Schools' Broadcasts and Television nima la hali ni saha shɛli puuni o ni daa n ti chaŋ o voluntary retirement maa silimin gɔli December, yuuni 1967 puuni la. Ŋuna n daa n lahi n-nyɛ Mathematics consultant n-ti Ghana Broadcasting Corporation nima.

Armar daa n kɔŋ la o nyavuli yuuni 2000 puuni .
 O kpaŋmaŋa 
Armar daa n nyɛla text books mini teachers' books nima pam sasabira ka n daa lahi nyɛ ŋun n gari tooni ka ŋanima shɛŋa yina. O bukunima shɛŋa n-nyɛ; Objective Questions and Answers in Arithmetic for Middle Schools in West Africa, Modern Mathematics for Elementary Schools, Books 1–8, An Elementary Mathematics Course Books 1–6, and Teachers Books 1–6.
 A ni tooi n lahi nya 

 List of Ghanaian writers

 Kundivihira 
Pubu:Ninsala
Pubu:Ninsala ŋun lahi ka o nyɛvuli ni